
РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:


ИВАЙЛО ЙОТКОВ
Директор на РИОСВ - Пловдив


ДОКЛАД 
за извършена комплексна проверка 

На основание: План за контролната дейност за 2026 г. на РИОСВ – Пловдив, утвърден от Министъра на околната среда и водите и Заповед № РД-296/19.08.2026 г. на Директора на РИОСВ - Пловдив

Дата на извършване на проверката:
Обект – Площадка за третиране на строителни отпадъци
с местонахождение: община Марица, с. Войводиново, 
собственост на „СОФКОНТРАКТ ИНФРАСТРОЙ“ ЕООД

I. Цел на проверката:
   	Основна цел на проверката е установяване нивото и степента на съответствие на дейността в обекта с изискванията на екологичното законодателство по компоненти и фактори: Отпадъци, атмосферен въздух и ЗОПОЕЩ

II. Проверени инсталации:
     	На територията на обекта са  проверени:
- площадка за отпадъци

III. Констатации от проверката по компоненти и фактори на околната среда: 

В обект „площадка за третиране на строителни отпадъци“ с местонахождение: община Марица, с. Ягодово,  се извършва планова проверка, във връзка с изпълнение на плана за контролната дейност на РИОСВ-Пловдив за 2026 г. и във връзка със Заповед на Директора на РИОСВ-Пловдив с №РД-296 от 19.08.2026 г.
Основната дейност на дружеството е събиране, съхранение и третиране на строителни отпадъци на площадка в с. Войводиново, община Марица и дейности на територията на област Пловдив по договори с възложени обекти, на които на място се разрушават сгради, третират се строителните отпадъци и се извършват обратни насипи на терени. 

Фактор „ОТПАДЪЦИ“
За извършване на дейността си, дружеството притежава издадено от Директора на РИОСВ-Пловдив Решение №09-ДО-1191-01 от 20.03.2025 г. и регистрационен документ за събиране и транспортиране № 09-РД-968-02/25.08.2025 г., вписване в регистъра  за брокер/търговец с № 1818 от 19.09.2024 г..
Дружеството притежава утвърдени от Директора на РИОСВ-Пловдив работни листове за класификация на образуваните от дейността отпадъци, съгласно Наредба №2 от 2014 г. Отчетността се води е ел. система НИСО.
Годишните отчети за дейност с отпадъци са подадени в законоустановения срок, съгласно ЗУО и са в статус „Подписан и подаден“ в ел. система НИСО.
Площадка № 2 е оградена, с изградена инфраструктура за извършваната дейност, с обособени места за съхранение на различните по вид отпадъци и надписани с табели за съответния код отпадък. На площадката няма налично съоръжение за третиране на отпадъци.  По информация на присъстващия на проверката, трошачките са мобилни и към момента са  извън територията на област Пловдив. Представиха се рамкови договори за предаването на отпадъци

Компонент „Атмосферен въздух“
[bookmark: _GoBack] „СОФКОНТРАКТ ИНФРАСТРОЙ“ ЕООД извършва услуги по разрушаване на сгради въз основа на подписани договори. Дейността на дружеството е свързана с приемане, съхранение и рециклиране на строителни отпадъци на площадка намираща се в с. Войводиново, ПИ 11845.59.106, местност Баш пара въз основа на издаден разрешителен документ по реда на ЗУО. Дружеството извършва транспортиране на строителни отпадъци въз основа на издаден Регистрационен документ, издаден по реда на ЗУО.
Извърши се обход на Площадка №2 – с. Войводиново, при който се констатира, че на площадката се съхраняват отпадъци и към момента не е налична трошачка инсталация. По информация от присъстващия на проверката, мобилните трошачки към настоящия момент се намират извън територията на област Пловдив. По информация от присъстващия на проверката мобилните трошачки са снабдени с оросителни системи. В обекта не са налични други машини/съоръжения за третиране на строителни отпадъци. 

По „Екологична отговорност“
За извършваната дейност, а именно приемане, съхранение и рециклиране на строителни отпадъци, е издаден разрешителен документ съгласно  ЗУО. За дейността по транспортиране на отпадъци е издаден регистрационен документ по реда на ЗУО и съответно попада в т. 2 от Приложение № 1 към чл. 3, ал. 1 от Закон за отговорността за предотвратяване и отстраняване на екологични щети (ЗОПОЕЩ). Извърши се обход в района на площадката, при който не се констатира замърсяване със строителни отпадъци извън обекта. 
При извършената проверка се представи Собствена оценка за възможни случаи на непосредствена заплаха за екологични щети и за случаи на причинени щети, със съдържание съгласно Приложение №1 от Наредба № 1 от 29.10.2008 г. за вида на превантивните и оздравителните мерки в предвидените случаи от Закона за отговорността за предотвратяване и отстраняване на екологични щети и за минималния размер на разходите за тяхното изпълнение. В оценката са включени превантивни и оздравителни мерки, които са остойностени. 

IV. Предписания, срокове за изпълнение, отговорници: Няма
       
V. Съответствие, последващ контрол: Неотносимо

